পশ্চিম বংগৰ পৰা তৃণমূল কংগ্ৰেছৰ সাংসদ হ'ল তেওঁ। তেওঁৰ বিৰুদ্ধে কোনো প্ৰাৰ্থী দিয়া নাছিল বিজেপিয়ে। স্বাভাৱিকতে বিনা বিৰোধীৰে সহজ জয় সুস্মিতা দেৱৰ।
ৰাজ্যসভাৰ সাংসদ নিৰ্বাচিত হয়েই তেওঁ অসম আৰু ত্ৰিপুৰাৰ মুখ্যমন্ত্ৰীক তীব্ৰ সমালোচনা কৰে। অসমৰ শেহতীয়া গৰুখুঁটি উচ্ছেদ সন্দৰ্ভত মুখ্যমন্ত্ৰী হিমন্ত বিশ্ব শৰ্মাক সমালোচনা কৰে। আনহাতে ত্ৰিপুৰাৰ মুখ্যমন্ত্ৰীৰ শেহতীয়া বিভিন্ন মন্তব্যৰ বাবে আদালতলৈ যোৱাৰ হুংকাৰ দিয়ে।
Thank my leader @mamataofficial for giving me the opportunity to be a member of the Rajya Sabha from Bengal.
It's an honour for me,I believe I am the first from Assam/North East to be in RS from Bengal.
উল্লেখ্য যে যোৱা জুলাই মাহত তৃণমূল কংগ্ৰেছৰ সৰ্বভাৰতীয় সাধাৰণ সম্পাদক অভিষেক বেনাৰ্জীৰ হাতত ধৰি তৃণমূল কংগ্ৰেছত যোগদান কৰিছিল সুস্মিতা দেৱে। তেওঁক ত্ৰিপুৰাত দলৰ সাংগঠনিক ভেঁটি শক্তিশালী কৰিবলৈ দায়িত্ব দিছে দলে। আৰু বৰ্তমান তেওঁক সাংসদ নিৰ্বাচিত কৰি ৰাজ্যসভালৈ পঠাইছে তৃণমূল কংগ্ৰেছৰ প্ৰধান মমতা বেনাৰ্জীয়ে।
